РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 број 06-2/431-15

23. октобар 2015. године

Б е о г р а д

ЗАПИСНИК

68. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 23. ОКТОБРА 2015. ГОДИНЕ

 Седница је почела у 11,10 часова.

 Седницом је председавао Верољуб Арсић, председник Одбора.

 Седници су присуствовали чланови Одбора: Радмило Костић, Милош Тошанић, Драгољуб Зиндовић, Сузана Шарац, Дејан Раденковић, Иван Јовановић, Момо Чолаковић и проф. др Милорад Мијатовић.

 Седници су присуствовали заменици чланова Одбора: Адриана Анастасов, заменик Оливере Пешић, Зоран Бојанић, заменик Николе Јоловића и Мирко Чикириз, заменик Жике Гојковића.

У току расправе по другој тачки дневног реда Дејан Раденковић, члан Одбора, напустио је салу у којој се одржавала седница.

 Седници нису присуствовали Душица Николић, Горан Ковачевић, Војислав Вујић, Ђорђе Стојшић и Золтан Пек, нити њихови заменици.

Седници је присуствовао и народни посланик проф. др Владимир Маринковић.

 На предлог председника, Одбор је већином гласова (11 за, 1 члан Одбора није гласао) утврдио следећи

Д н е в н и р е д:

 1. Утврђивање принципа за спровођење тестирања кандидата за избор председника и два члана Републичке комисије за заштиту права у поступцима јавних набавки;

2. Утврђивање питања за тест проверe стручне оспособљености из области јавних набавки кандидата за избор председника и два члана Републичке комисије за заштиту права у поступцима јавних набавки;

 3. Разматрање захтева Оливере Рајковић, запослене у Управи за јавне набавке, за давање претходне писане сагласности за обављање додатне плаћене активности (број 120-2646/15 од 16. октобра 2015. године);

 4. Разматрање захтева Данијеле Бојовић, запослене у Управи за јавне набавке, за давање претходне писане сагласности за обављање додатне плаћене активности (број 120-2647/15 од 16. октобра 2015. године);

 5. Разматрање захтева Милоша Јовића, запосленог у Управи за јавне набавке, за давање претходне писане сагласности за обављање додатне плаћене активности (број 120-2648/15 од 16. октобра 2015. године);

 6. Разматрање захтева Далиборке Срећков, запослене у Управи за јавне набавке, за давање претходне писане сагласности за обављање додатне плаћене активности (број 120-2649/15 од 16. октобра 2015. године);

7. Разматрање захтева Светлане Ражић, запослене у Управи за јавне набавке, за давање претходне писане сагласности за обављање додатне плаћене активности (број 120-2668/15 од 19. октобра 2015. године);

8. Разматрање захтева Драгане Марић, запослене у Управи за јавне набавке, за давање претходне писане сагласности за обављање додатне плаћене активности (број 120-2700/15 од 21. октобра 2015. године).

\* \* \*

**Прва тачка дневног реда:** Утврђивање принципа за спровођење тестирања кандидата за избор председника и два члана Републичке комисије за заштиту права у поступцима јавних набавки

 Председник Одбора обавестио је чланове и заменике чланова Одбора да је Радне група за спровођење поступка за избор председника и два члана Републичке комисије за заштиту права у поступцима јавних набавки на састанку одржаном непосредно пре почетка ове седнице, договарала одређене принципе за спровођење теста за проверу стручне оспособљености из области јавних набавки кандидата за избор председника и два члана Републичке комисије, као што су: да ли ће тест који кандидати полажу бити квалификациони; колико питања тест треба да садржи, с обзиром на то да је секретар Одбора сачинила предлог од 80 питања која се налазе у затвореној коверти на УСБ драјву, који се налази у сефу који користи Одбор за контролу служби безбедности и с тим у вези, потписала изјаву о поверљивости и чувању тајности података; која је доња граница за пролазност кандидата; колико бодова носи свако питање; колико ће временски да траје тестирање; како ће се вршити одабир питања за тест и да ли ће кандидатима бити дозвољено да на тесту користе Закон о јавним набавкама и другу литературу. У наставку излагања обавестио је присутне да је Радна група већином гласова договорила одређене принципе са предлогом да их Одбор утврди: тест за проверу стручне оспособљености биће квалификациони и састојаће се од 42 питања; кандидати треба тачно да одговоре на најмање 80% од укупног броја питања, односно на 34 питања - кандидати који не буду испунили овај критеријум неће учествовати у даљој процедури за избор; свако питање на тесту носи један бод; тестирање траје 90 минута; на тестирању неће бити дозвољено коришћење Закона о јавним набавкама, с обзиром на то да је од последњих измена и допуна Закона прошло довољно времена да се кандидати упознај са њима, нити коришћење друге литературе; биће одбачен сваки урађени тест који буде на било који начин обележен (тачком, цртом, знаком, словом и сл.); питања за тест Одбор ће утврдити тако што ће сваки члан Одбора предложити број од 1 до 80 све док се не дође до 42 броја за 42 питања.

У расправи по овој тачки дневног реда учествовали су: Момо Чолаковић, Дејан Раденковић, проф. др Милорад Мијатовић, Владимир Маринковић, Иван Јовановић и Верољуб Арсић.

 Након завршене расправе, председник Одбора је ставио на гласање принципе за спровођење тестирања кандидата за избор председника и два члана Републичке комисије за заштиту права у поступцима јавних набавки које је Радна група већином гласова договорила и предложила Одбору да их утврди: да тест буде квалификациони и да се састоји од 42 питања; да кандидати треба тачно да одговоре на најмање 80% од укупног броја питања, односно на 34 питања и да кандидати који не буду испунили овај критеријум неће учествовати у даљој процедури за избор; да свако питање носи један бод; да тестирање траје 90 минута; да на тестирању не буде дозвољено коришћење Закона о јавним набавкама, с обзиром на то да је од последњих измена и допуна Закона прошло довољно времена да се кандидати упознај са њима, нити коришћење друге литературе; даће бити одбачен сваки урађени тест који буде на било који начин обележен; да питања за тест Одбор утврди тако што ће сваки члан Одбора предложити број од 1 до 80 све док се не дође до 42 броја за 42 питања.

Одбор је већином гласова (9 за, 3 члана Одбора није гласало) прихватио наведене принципе.

Председник Одбора је, потом, ставио на гласање принципе за спровођење тестирања кандидата за избор председника и два члана Републичке комисије за заштиту права у поступцима јавних набавки које је Радна група договорила и предложила Одбору да их утврди, и то: да тест буде квалификациони и да се састоји од 42 питања; да кандидати треба тачно да одговоре на најмање 80% од укупног броја питања, односно на 34 питања и да кандидати који не буду испунили овај критеријум неће учествовати у даљој процедури за избор; да свако питање носи један бод; да тестирање траје 90 минута; да питања за тест Одбор утврди тако што ће сваки члан Одбора предложити број од 1 до 80 све док се не дође до 42 броја за 42 питања и да на тестирању буде дозвољено коришћење Закона о јавним набавкама (предлог Дејана Раденковића).

Одбор овај предлог није прихватио (1 за, 2 против, 9 чланова Одбора није гласало).

**Друга тачка дневног реда:** Утврђивање питања за тест проверe стручне оспособљености из области јавних набавки кандидата за избор председника и два члана Републичке комисије за заштиту права у поступцима јавних набавки

Председник Одбора је замолио чланове Одбора да предлажу бројеве од 1 до 80, све док се не изаберу 42 броја за 42 питања.

Од предлагања бројева су се изузели Верољуб Арсић, председник Одбора и Дејан Раденковић, члан Одбора.

Одбор је једногласно утврдио 42 питања за тест за проверу стручне оспособљености из области јавних набавки кандидата за избор председника и два члана Републичке комисије за заштиту права у поступцима јавних набавки.

 **Трећа тачка дневног реда:** Разматрање захтева Оливере Рајковић, запослене у Управи за јавне набавке, за давање претходне писане сагласности за обављање додатне плаћене активности

 Поводом ове тачке дневног реда није било дискусије.

На предлог председника, Одбор је једногласно дао претходну писану сагласност Оливери Рајковић, за предавање на семинарима који ће бити одржани 4. новембра у Кањижи и 28. новембра 2015. године у Београду, у организацији Института за економску дипломатију и 20. новембра 2015. године у Београду, у организацији Форум медија.

**Четврта тачка дневног реда:** Разматрање захтева Данијеле Бојовић, запослене у Управи за јавне набавке, за давање претходне писане сагласности за обављање додатне плаћене активности

 Поводом ове тачке дневног реда није било дискусије.

На предлог председника, Одбор је једногласно дао претходну писану сагласност Данијели Бојовић, за предавање на семинарима који ће бити одржани 4. новембра 2015. године у Кањижи, у организацији Института за економску дипломатију, 10. новембра 2015. године у Београду, у организацији ИНГ ПРО и на обуци која ће бити одржана 26. новембра 2015. године у Београду, у организацији Publik Aktiv.

**Пета тачка дневног реда:** Разматрање захтева Милоша Јовића, запосленог у Управи за јавне набавке, за давање претходне писане сагласности за обављање додатне плаћене активности

 Поводом ове тачке дневног реда није било дискусије.

На предлог председника, Одбор је једногласно дао претходну писану сагласност Милошу Јовићу, за предавање на семинарима који ће бити одржани 27. октобра 2015. године у Београду, у организацији Института за економику и финансије из Београда, 13. новембра 2015. године у Београду, у организацији Института за економску дипломатију из Београда и 20. новембра 2015. године у Београду, у организацији Форум Медиа д.о.о. из Београда.

**Шеста тачка дневног реда:** Разматрање захтева Далиборке Срећков, запослене у Управи за јавне набавке, за давање претходне писане сагласности за обављање додатне плаћене активности

 Поводом ове тачке дневног реда није било дискусије.

На предлог председника, Одбор је једногласно дао претходну писану сагласност Далиборки Срећков, за предавање на на обуци која ће бити одржана 26. и 27. новембра 2015. године у Београду, у организацији Publik Aktiv.

**Седма тачка дневног реда:** Разматрање захтева Светлане Ражић, запослене у Управи за јавне набавке, за давање претходне писане сагласности за обављање додатне плаћене активности

 Поводом ове тачке дневног реда није било дискусије.

На предлог председника, Одбор је једногласно дао претходну писану сагласност Светлани Ражић, за предавање на семинарима који ће бити одржани 6. новембра 2015. године у Београду, у организацији Балканског савета за одрживи развој и едукацију, 9. новембра 2015. године у Суботици и 20. новембра 2015. године у Београду, у организацији TMS Академије.

**Осма тачка дневног реда:** Разматрање захтева Драгане Марић, запослене у Управи за јавне набавке, за давање претходне писане сагласности за обављање додатне плаћене активности

 Поводом ове тачке дневног реда није било дискусије.

На предлог председника, Одбор је једногласно дао претходну писану сагласност Драгани Марић, за предавање на семинару који ће бити одржан 12. и 13. новембра 2015. године у Београду, у организацији компаније ''Параграф''.

\* \* \*

 Седница је завршена у 11,45 часова.

 Седница је тонски снимана.

 СЕКРЕТАР ПРЕДСЕДНИК

 Александра Шашо Верољуб Арсић